paragraph_text: Otkrio ju je speleološki tim na čelu s Damirom Lackovićem za vrijeme speleoloških istraživanja zagrebačkih speleologa PDS "Velebit" i jednog porečkih speleologa 2. kolovoza 1997. godine. Dobila je ime po hrvatskom speleologu i roniocu Zoranu Stipetiću-Patku, koji je poginuo za vrijeme testiranja ronilačke opreme za potrebe speleologije u Lukinoj jami na Velebitu.